| *Anguis colchica* |
| --- |
| *Anguis colchica* fotografada o 1 de xulo de 2012 |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Reptilia |
| Orde: | Squamata |
| Suborde: | Lacertilia |
| Familia: | Anguidae |
| Subfamilia: | Anguinae |
| Xénero: | *Anguis* |
| Especie: | ***A. colchica*** |

 |
| Nome binomial |
| ***Anguis colchica***(Normandnn, 1840) |
| Sinonimia |
| *Véxase o texto* |

***Anguis colchica*** é unha especie de réptil da orde dos escamosos, familia dos ánguidos e subfamilia dos anguinos, unha das cinco comprendidas dentro do xénero *Anguis*.

Taxonomía
---------

### Descrición

A especie foi descrita en 1840 polo botánico, zoólogo e paleontólogo finlandés de orixe sueca e súbdito do Imperio ruso Alexander von Nordmann, baixo o nome de *Otophis eryx* var. *colchica*.

### Etimoloxías

Para a do xénero, véxase *Anguis*.

O epíteto específico, *colchica*, é o nominativo feminino do adxectivo latino *colchĭcus, -a, -um*, "da Cólquida, rexión de Asia Menor".

### Sinónimos

Ademais de polo nome actualmente válido, a especie coñeceuse tmen polos sinónimos:

* *Anguis incerta* Krynicki, 1837
* *Anguis fragalis* var. *colchica* Werner, 1903
* *Anguis fragilis colchicus* Roitberg *et al*. 2000
* *Anguis fragilis colchicus* Bischoff, 2002
* *Anguis fragilis colchicus* Sos, 2007
* *Anguis fragilis colchicus* Rastegar-Pouyani *et al*. 2008
* *Anguis fragilis colchica* Razzetti *et al*. in Zuffi, 2006
* *Anguis colchica* Jablonski & Meduna, 2010
* *Anguis colchica incerta* Jablonski & Meduna, 2010
* *Anguis colchica colchica* Gvoždík *et al*. 2010
* *Anguis colchica incerta* Gvoždík *et al*. 2010
* *Anguis colchica orientalis* Gvoždík *et al*. 2010
* *Otophis eryx* var. *colchica* Nordmann, 1840 (protónimo)

### Notas taxonómicas

Esta especie foi considerada durante moito tempo unha subespecie de *Anguis fragilis*. Hoxe considérase unha especie separada.

Gvoždík *et al*. distinguen seis grupos xenéticos no xénero *Anguis*: *Anguis cephallonica*, *Anguis fragilis*, *Anguis graeca*, *Anguis colchica colchica*, *Anguis colchica incerta* e *Anguis colchica orientalis*.

Características
---------------

A lonxitude total desta especie alcanza até os 59 cm (a cabeza e o tronco, até os 29 cm). As femias son un pouco máis grandes que os machos. Os animais novos teñen unha lonxitude total de 6 a 12 cm. O corpo é alongado, sepentiforme, sen patas. Case sempre se ve unha abertura do oído externo. No medio do corpo hai de 26 a 30 fileiras lonxitudinais de escamas. As femias teñen as partes superiores claras de cor chumbo, que destacan dos flancos máis escuros e, normalmente, presentan unha liña traseira escura. Os machos teñen a cabeza máis grosa que as femias. Son de cor agrisada, parda clara ou parda avermellada nas partes superiores, e non son tan ricos en contraste como as femias ou os animais novos; a miúdo carecen da liña central, pero adoitan ter pequenas pregas no lado superior, que son moito máis raras nas femias. Os animais novos son moi claros nas partes superiores, de cor de case esbrancuxada a amarelada pálida, dourada ou gris prateada, e teñen marcas marróns escuras en forma de bágoa e unha liña estreita de cor marrón negra.[]

Distribución xeográfica
-----------------------

*Anguis colchica* encóntrase en Bulgaria, Eslovaquia, Lituania, Polonia, República Checa, Romenia, Rusia, en Europa, e en Irán.

Notas
-----

1. 1 2  *Anguis colchica* (Nordmann, 1840) no ITIS. Consultado o 31 de maio de 2012.
2. ↑  *Anguis* en The Reptile Database. Consultada o 21 de maio de 2012.
3. 1 2  Anguis colchica (Nordmann, 1840) no GBIF. Consultado o 21 de maio de 2021.
4. 1 2 3  Anguis colchica (Nordmann, 1840) en The Reptile Database. Consultada o 21 de maio de 2021.
5. ↑  Colchĭcus en 
Charlton T. Lewis & Charles Short (1879): *A Latin Dictionary*. New York: Harper and Brothers. ISBN 978-1-9998-5578-9.
6. 1 2 3 4  Nome incorrecto gramaticalmente, *Anguis* e feminino, e *colchicus* masculino.
7. 1 2  Gvoždík, Jandzik, Lymberakis, Jablonski & Moravec (2010): "Slow worm, *Anguis fragilis* (Reptilia: Anguidae) as a species complex: Genetic structure reveals deep divergences". *Molecular Phylogenetics and Evolution'* **55** (2): 460-472.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anguis colchica*** |

|  |  |
| --- | --- |
|  | Wikispecies posúe unha páxina sobre:  ***Anguis colchica*** |

### Bibliografía

* Glandt, Dieter (2015): *Die Amphibien und Reptilien Europas: Alle Arten im Porträt. 2*. Wiebelsheim: Quelle & Meyer Verlag. ISBN 978-3-494-01581-1, pp. 329–330.

### Outros artigos

* Ánguidos
* *Anguis*

|  |  |
| --- | --- |
| Identificadores taxonómicos | 
* GBIF: 8356845
* iNaturalist: 145895
* ITIS: 1146515
* NCBI: 672779

 |